钦定古今图书集成/明伦汇编/闺媛典/第197卷 > 汪蒙正妻程氏
## 钦定古今图书集成/明伦汇编/闺媛典/第197卷 > 汪蒙正妻程氏

按《婺源县志》：“程氏名鸾容，高岸程星女，符卿汪文辉
孙蒙正妻。正亡，氏年十七，矢志不二。服满，豪家贿人
挑之，氏斥之曰：‘吾为忠臣媳，独不能为节妇乎’？遂断
发自缢，气几绝。姑觉救甦，遂闭户寂守，择嗣为完娶，
事翁姑如夫存。日后病笃，迎医治之，氏泣曰：‘吾恨不
早从夫地下，奚以医为’？遂不服药卒。事闻，邑令旌之。